|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 4 ОТ 2018 Г. ЗА УСЛОВИЯТА И РЕДА ЗА ИЗПЛАЩАНЕ, НАМАЛЯВАНЕ ИЛИ ОТКАЗ ЗА ИЗПЛАЩАНЕ, ИЛИ ЗА ОТТЕГЛЯНЕ НА ИЗПЛАТЕНАТА ФИНАНСОВА ПОМОЩ ЗА МЕРКИТЕ И ПОДМЕРКИТЕ ПО ЧЛ. 9Б, Т. 2 ОТ ЗАКОНА ЗА ПОДПОМАГАНЕ НА ЗЕМЕДЕЛСКИТЕ ПРОИЗВОДИТЕЛИ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | mig\_kostenets – получено на 06.04.2022 г. от Портала за обществени консултации  | Предлагаме в Приложение № 2 към чл. 7, ал. 1 (Документи за авансово плащане) от Наредба 4/2018 г. да бъде изменена точка 5, като досегашният текст:5. Запис на заповед по образец (приложимо за бенефициенти общини и местни инициативни групи).Да бъде изменен на:5. Запис на заповед по образец (приложимо за бенефициенти общини, читалища и местни инициативни групи).Мотиви:В чл. 81 ал. 4 от Наредба № 22 от 14 декември 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие” на мярка 19 ВОМР от ПРСР за периода 2014 - 2020 г. са предвидени две възможност за получаване на авансово плащане за общини и читалища:„(4) Когато получател е община или е читалище, което изпълнява проект по мярка 7.2 от стратегия за ВОМР, включена в ПРСР 2014 - 2020 г., авансово плащане се допуска след представяне на:1. (изм. - ДВ, бр. 38 от 2016 г., в сила от 20.05.2016 г.) банкова гаранция в полза на ДФЗ в размер 100 на сто от стойността на авансовото плащане и решение на общинския съвет за поемането на дълг, или2. (изм. - ДВ, бр. 38 от 2016 г., в сила от 20.05.2016 г.) запис на заповед, издадена от кмета на общината, в полза на ДФЗ в размер 100 на сто от стойността на авансовото плащане и решение на общинския съвет за одобряване на запис на заповед.“В същото време, в Наредба 4/30.05.2018 г. читалищата не са посочени в т. 5 от приложение 2.Читалищата са финансирани от държавния и общинския бюджет и са публично правни организации по смисъла на ЗОП, съответно се явяват възложители по същия закон. Финансовите възможности на читалищата са ограничени и рядко разполагат със свободен финансов ресурс за изпълнение на проекти за ремонт на материалната си база, оборудване или за проекти в сферата на културното, историческото и природно наследство. От друга страна те имат функции по закон и най-голям капацитет и опит за изпълнение на дейности, насочени към опазване на културното и историческо наследство за определена територия. Трудността за осигуряване на финансовия ресурс за изпълнението на проектите до неговото възстановяване от РА ги възпрепятства да кандидатстват с проекти пред МИГ или на национално ниво. Възможността за получаване на авансово плащане чрез гаранция от общината ще улесни и насърчи този процес. Смятаме че тази възможност следва да бъде допусната не само за подмярка 7.2., а за всички публични мерки, по които читалищата са допустими кандидати. Доколкото същите аргументи са приложими и за училищата, предлагаме в бъдеще да се обмисли възможност за получаване на авансово плащане срещу предоставяне на запис на заповед от кмета след решение на Общинския съвет и за училищата. | Не се приема | Предложението е извън предметния обхват на настоящата наредба. |